Oése (départémint)

L'Oése ch'est un départmint franchoés (numérou 60). Ch’ nom i vient del rivière Oése. Il est din l'règion Heuts-d'Franche ( édvant ch’ 1er d’ ginvier 2016, ch’étoet l’règion Picardiye o Picardie ). Histoére Ch'départmint il o tè mis à plache à l'Révolucion françoèse, au 4 ed marche 1790 (décret du 22 éd déchimbe 1789). Ch'blason : "Fond d'azur à trois bandes d'or" in heut à gueuche, pi "Fond d'azur semé de fleurs de lis d'or" in bos à dreute. Il est copè d'un'n "barre d'argent". Ch'blason-lo i rprind chés armoèrriyes d'el viule provinche ed Picardiye d'edvant ch'18e sièc in heut à gueuche, aveuc chelles d'el viule provinche d'l'Île-ed-France in bos à dreute. El barre ed biais da l'mitan ch'est l'riviére "Oèse". Ech blason pinturè chi-dsu il o don un'n tiote berluse. I feudrait qu'il aiche "troès bindes d'or" putot qu'deux grandes pi deux tiotes . Ch'blason-lo il o tè désignè pi mis su chés dotchumints officiéls d'el préfecture pi dech départmint in 1955. Jografie Quéques villes ed pu d'dis mile gins : Creil, Bieuvais, Compiène, Méru, Senlis, Cantily, Crépy-in-Valoé, Nogint-su-Oése, Noéyon, Montataire. Lives ed base pou miu connoète ech départmint d'l'Oèse Louis Graves, Précis statistique sur le canton de... (y in o un par canton), Beauvais, publiès d'1827 à 1855. O szé treuve in consultacion libe à chés Archives départémintales, itou à l'Médiatèke ed Bieuvais. Fauqueux et Launay, Histoire régionale - Département de l'Oise et pays qui l'ont formé, Beauvais, imp. Prévôt, 1925, réimprimè in 1975 aveuc un supplémint. Itou à chés Archives pi à l'Médiatèke. Loïens intarnètes Lisse éd chés mayeus éd l'Oése Préfecture Consièl général el Sgonde Guièarre mondiale din l'Oèse